laion/Wikipedia-Exotic huggingface dataset:
דידה

נלסון דה ז'זוס סילבה (פורטוגזית: Nelson de Jesus Silva; נולד ב-7 באוקטובר 1973 בבאהיה, ברזיל) המכונה דידה, הוא כדורגלן עבר ברזילאי ששחק בעמדת השוער. את קריירת הכדורגל שלו החל בשנת 1990, בגיל 16, בקבוצה במדינת אלאגואס השכנה למדינת הולדתו, באהיה. שתי עונות לאחר מכן, הוא חזר לבאהיה כאשר חתם עם הקבוצה ויטוריה מהעיר סלבדור, עימה זכה באליפות המדינה בשנת 1992. בשנת 1993, דידה הופיע 24 פעמים בקבוצתו, וכן זכה עם נבחרת הנוער של ברזיל באליפות העולם לנוער. דידה חתם בקרוזיירו בשנת 1994. לאורך חמש עונות בקבוצה, הוא זכה עימה בשלוש אליפויות ובגביע הברזילאי בשנת 1996, ואף בגביע ליברטדורס ב-1997, תוך שהוא זוכה בפרסים אישיים רבים, ביניהם השוער הטוב ביותר של הליגה הברזילאית. עם ההצלחה באה שאיפתו לעבור לאירופה, ואכן הוא מימש אותה בינואר 1999, כאשר חתם עם קבוצת הפאר האיטלקית מילאן. בשנת 2004 נבחר כשוער השלישי הטוב בעולם אחרי האיטלקי ג'אנלואיג'י בופון והצ'כי פטר צ'ך. בשנת 2006 זכה בתואר השוער השני הטוב בעולם אחרי האיטלקי ג'אנלואיג'י בופון וגבר על שוערים כמו פטר צ'ך ואיקר קסיאס. דידה שיחק במונדיאל 2006 כשוער הראשון של נבחרת ברזיל. הוא ספג רק 2 שערים בחמשת המשחקים הראשונים. על אף ההפסד ברבע הגמר לנבחרת צרפת, והיכולת הירודה של הנבחרת, נמנע מזעם האוהדים בזכות היכולת העקבית שלו בשער. בגמר ליגת האלופות 2007 היה אחד מגיבורי המשחק, כאשר הדף מספר בעיטות מסוכנות, ובכך עזר לקבוצתו לזכות בתואר. בסוף עונת 2009/2010 החליט דידה לפרוש ממשחק פעיל, בעקבות עונתו האחרונה במילאן, בה היה בעיקר שחקן ספסל. אולם במאי 2012, חתם דידה עם פורטוגזה דה דספורטוס, המשחקת בליגת העל הברזילאית ומשם עבר לגרמיו. בינואר 2014 חתם בקבוצה היריבה אינטרנסיונל. בסוף עונת 2015 דידה הודיע שחזר בו מפרישתו והוא מחפש אחרי קבוצה חדשה ב-4 בספטמבר 2016 שותף דידה במשחק אגדות מילאן כנגד אגדות ארסנל בו הפסידה קבוצתו בתוצאה 2–4. ב-נובמבר 2016 חתם בתור מאמן בקבוצה מליגת המשנה הסינית . ליגת האלופות - 2002/3, 2006/7 אליפות העולם לקבוצות - 2007 הסופר קאפ האירופי - 2003,2007 קופה איטליה - 2002/3 הסופר קאפ האיטלקי - 2004 סרייה א' - 2003/4 מדיה וקבצים בנושא דידה בוויקישיתוף דידה, באתר Transfermarkt דידה, באתר Soccerway דידה, באתר BDFutbol דידה, באתר WorldFootball.net דידה, באתר National Football Teams דידה, באתר FootballDatabase.eu פרופיל המאמן, באתר Transfermarkt Dida elogia 'grande potencial' de Alisson e pede clube para encerrar carreira
מיטשל ואן ברגן

מיטשל ואן ברגן (נולד ב־27 באוגוסט 1999) הוא כדורגלן הולנדי, המשחק בטוונטה בעמדת הקיצוני. מיטשל ואן ברגן נולד ב-27 באוגוסט 1999, בעיר אוס. ביולי 2015, ואן ברגן הצטרף לויטסה ארנהם כשהיה רק בן 15. ב-18 בדצמבר 2015, ערך ואן ברגן את הופעת הבכורה המקצועית שלו בבוגרים כשנכנס כמחליף של מילוט ראשיקה בדקה ה-83, בהיותו רק בן 16. ויטסה ניצחה 1–5 את טוונטה (במסגרת הליגה). לקראת עונת 2016/17, ואן ברגן הועלה לקבוצה הבוגרת של ויטסה. לאחר שהועלה לקבוצה הבוגרת הוקצה לו המספר 16, לאחר שהחזיק במספר 42 בעונה שעברה. ב-6 באוגוסט 2016, במחזור הראשון בליגה, פתח ואן ברגן לראשונה בהרכב הקבוצה הבוגרת בהנהלתו של המנג'ר החדש האנק פרייזר, במשחק נגד וילם II, המשחק הסתיים בתוצאה 4 - 1 ובמהלך המשחק ואן ברגן אף בישל את השער השלישי במשחק. ב-23 בנובמבר 2017, ערך את הופעת הבכורה שלו בטורניר אירופי נגד לאציו במסגרת שלב הבתים של הליגה האירופית. ב-31 באוגוסט 2018, עקב הזדמנויות מצומצמות בויטסה, חתם ואן ברגן בקבוצת הירנפיין ההולנדית. ב-1 בספטמבר 2018, רשם ואן ברגן את הופעת הבכורה שלו במועדון נגד ונלו במסגרת הליגה ההולנדית, כשעלה מהספסל אך המשחק הסתיים בשוויון 1-1. ב-8 בדצמבר 2018, כבש ואן ברגן את שעריו הראשונים בקריירה נגד וילם II, המשחק הסתיים בניצחון 5 - 1 לטובת הירנפיין כשבמהלך המשחק ואן ברגן כבש צמד. ב-27 באוגוסט 2021 עבר לליגה הצרפתית כשחתם בסטאד ריימס. ב-31 באוגוסט 2023 חזר להולנד וחתם לארבע שנים בטוונטה. ויטסה ארנהם הגביע ההולנדי: 2016/17 מיטשל ואן ברגן, ברשת החברתית אינסטגרם מיטשל ואן ברגן, באתר Transfermarkt מיטשל ואן ברגן, באתר Soccerway מיטשל ואן ברגן, באתר WorldFootball.net מיטשל ואן ברגן, באתר FootballDatabase.eu פרופיל, באתר TransferMarkt פרופיל, באתר Soccerway פרופיל, באתר Goal תקציר המשחק בין טוונטה לויטסה, באתר transfermarkt תקציר המשחק בין ויטסה לווילם, באתר transfermarkt תקציר המשחק בין ויטסה ללאציו, באתר transfermarkt MITCHELL VAN BERGEN VERKOCHT AAN SC HEERENVEEN, SBV Vitesse Official Site, ‏31 באוגוסט 2018 תקציר המשחק בין ויטסה לונלו, באתר transfermarkt תקציר המשחק בין הירנפיין לווילם, באתר transfermarkt
ע'אבאת כפר סור

ע'אבת כפר סור ובתעתיק מדויק: ע'אבת כפר צור (בערבית: غابة كفر صور) היה כפר פלסטיני בנפת טול כרם שבארץ ישראל המנדטורית, שהייתה אז תחת שלטון המנדט הבריטי, הכפר שכן כ-16 קילומטרים דרום-מערבית לעיר הפלסטינית, טולכרם. כיום שטח הכפר נמצא בסמוך לאזור התעשייה קריית ספיר, תחנת הרכבת נתניה – ספיר ושכונות "באר גנים" ו"תל צור" ביישוב אבן יהודה. במפקד אוכלוסין 1931 של ארץ ישראל מנה הכפר ביחד עם היישוב ביארת חנון הסמוך כ-128 בתים, בהם גרו כ-559 אנשים כ-553 מהם היו מוסלמים וה-6 הנותרים היו ערבים נוצרים. על פי סקר הכפרים 1945 בארץ ישראל התגוררו במקום כ-740 מוסלמים (וככל הנראה אף לא נוצרי אחד), לעומת זאת ביישובים היהודים הסמוכים: כפר נטר, בית יהושע ותל יצחק התגוררו בסך הכל כ-390 יהודים. ב-1992, קרוב ל-40 שנים אחרי הפשיטה הצבאית של מחתרת ההגנה על יישובי האזור, נמצאו שרידים בודדים מהיישוב, בהם כ-3 בתים ועצים שהיו חלק מפרדסי תפוזים. [דרוש מקור] מדיה וקבצים בנושא ע'אבאת כפר סור בוויקישיתוף Department of Statistics (1945). Village Statistics, April, 1945. Government of Palestine. Esber, R.M. (2008). Under the Cover of War, The Zionist Expulsions of the Palestinians. Arabicus Books & Media. ISBN 0981513174. Hadawi, S. (1970). Village Statistics of 1945: A Classification of Land and Area ownership in Palestine. Palestine Liberation Organization Research Center. Khalidi, W. (1992). All That Remains: The Palestinian Villages Occupied and Depopulated by Israel in 1948. Washington D.C.: Institute for Palestine Studies. ISBN 0-88728-224-5. Mills, E., ed. (1932). Census of Palestine 1931. Population of Villages, Towns and Administrative Areas. Jerusalem: Government of Palestine.
יחסי לוקסמבורג–שוודיה

יחסי לוקסמבורג–שוודיה הם היחסים הדו-צדדיים והדיפלומטיים בין לוקסמבורג ושוודיה. שתי המדינות הן חברות מלאות באיחוד האירופי. ב-3–4 במאי 2015 ביקר שר האוצר של לוקסמבורג בסטוקהולם, כדי לחזק את הקשרים הכלכליים בין המדינות. לוקסמבורג מיוצגת בשוודיה באמצעות שגרירותה בקופנהגן, דנמרק. שוודיה מחזיקה בלוקסמבורג קונסוליה כללית בלוקסמבורג סיטי. מדיה וקבצים בנושא יחסי לוקסמבורג–שוודיה בוויקישיתוף Reinforcing cooperation between Luxembourg and Sweden באתר luxtimes‏, 5 במאי 2015 שגרירות לוקסמבורג בדנמרק אתר על יחסי מדינות ערך זה הוא קצרמר בנושא יחסי חוץ ובנושא לוקסמבורג. אתם מוזמנים לתרום לוויקיפדיה ולהרחיב אותו.
פסגת מזק

פסגת מזק (באנגלית: Mezek Peak; בבולגרית: връх Мезек) היא פסגה ברכס אימאון, באי סמית', באיי שטלנד הדרומיים, שבסמוך לאנטארקטיקה. גובהה של הפסגה 1,650 מטרים מעל פני הים. הפסגה חדה, ומדרונותיה המזרחיים על פי רוב חשופים מקרח. הפסגה ממוקמת 1.07 קילומטרים מזרחית להר פסגה; ו- 4.02 קילומטרים דרומית - מערבית להר כריסטי. הפסגה מתנשאת מעל קרחון דאלגופול שמצפון-מערב לה, ומעל קרחון נוסיי שממזרח לה לה. הפסגה מופתה לראשונה על ידי חוקרים בולגריים בשנת 2009. הפסגה נקראת על שם המצודה ימי-הביניימית מזק שבדרום-מזרח בולגריה. הגאזט האנטארקטי הבולגרי (בבולגרית) פסגת מזק באתר הגאזט האנטארקטי המשווה SCAR של ממשלת אוסטרליה תצלום לוויין של אזור הפסגה, תוך סימון אתרים נוספים באזור באתר copernix תרשים הנוף הנשקף מפסגת מזק באתר peakvisor נתוני זריחת/שקיעת שמש/ירח עדכניים בפסגת מזק מזג אוויר נוכחי מעודכן בפסגת מזק תחזית מזג אוויר עדכנית ארוכת טווח עבור פסגת מזק נתוני מזג אוויר היסטוריים עבור פסגת מזק סטטיסטיקות מזג אוויר עבור פסגת מזק גאזט השמות האנטארקטיים הרשמי של בולגריה מידע גאוגרפי והיסטורי הגאזט האנטארקטי הבולגרי לפי הגאזט האנטארקטי המשווה SCAR פסגת מזק ממוקמת 1.2 קילומטרים מזרחית להר פסגה לפי הגאזט האנטארקטי המשווה SCAR פסגת מזק ממוקמת 3.9 קילומטרים דרומית - דרום-מערבית מהר כריסטי מיקום קרחון נוסיי בגאזט האנטארקטי המשווה SCAR, של ממשלת אוסטרליה, מצוין בטעות כי המיפוי בוצע בשנת 2008
כפר סור

כפר סוּר ובתעתיק מדויק: כפר צוּר (בערבית: كفر صور) נמצא כ-10 ק"מ מדרום לטולכרם והוא אחד הכפרים הדרומיים של נפת טולכרם. הכפר ממוקם על גבעה בגובה 296 מטר מעל פני הים. הכפר מאוגד עם עוד כמה כפרים (כפר סור, כפר זיבאד, כפר ג'מאל, כפר עבוש, א-ראס וכּור) במועצה מקומית משותפת – "אל כפריאת". עד 1948 לכפר הייתה "שלוחה" ע'אבאת כפר סור באזור חוף השרון, במרחב שבין אום ח'אלד, לסידנא עלי. מקורו של שם הכפר הוא מהמלה העברית צור שמשמעותה סוג של סלע קשה. שטח הכפר הוא 19,666 דונם. לאחר שנת 1967 ולצורך הקמת היישוב סלעית הופקעו אדמות מהכפר. בכפר יש שני בתי ספר: בית ספר תיכון מעורב עם 500 תלמידים ותלמידות, ובית ספר יסודי מעורב עם 250 תלמידים ותלמידות. ראש ממשלת פלסטין, מוחמד מוסטפא, נולד בכפר ב-26 באוגוסט 1954. מדיה וקבצים בנושא כפר סור בוויקישיתוף דלית הלוי, מיהו מוחמד מוסטפא, באתר inn ברק רביד‏, אבו מאזן מינה את יועצו הכלכלי מוחמד מוסטפא לראש הממשלה - וואלה חדשות, באתר וואלה, 14 במרץ 2024
אלבניה באירוויזיון הילדים

אלבניה נטלה חלק בתחרות אירוויזיון הילדים כ-7 פעמים, החל מהצטרפותה ב-2012, כאשר איגזידורה ז'טה נשלחה כנציגה של אלבניה עם השיר "Kam një këngë vetëm për ju". באותה התחרות אלבניה זכתה במקום ה-12 והאחרון. אלבניה נעדרה מהתחרות שלוש פעמים: ב-2013, ב-2014 וב-2020. בשנת 2005, רשות השידור האלבנית (RTSH) שידרה לראשונה את התחרות. ב-14 באוגוסט 2012, רשות השידור הכריזה כי אלבניה תצטרף לאירוויזיון הילדים 2012 באמסטרדם, הולנד. אלבניה בחרה את נציגה באמצעות תחרות ארצית בשם "Junior Fest Albania". אלבניה שלחה את הזמרת איגזידורה ז'טה עם השיר "Kam një këngë vetëm për ju" וזכתה במקום האחרון עם 35 נקודות. ב-27 בספטמבר 2013, רשות השידור האלבנית הודיעה על פרישתה מאירוויזיון הילדים 2013 בשל בעיות תקציב. אלבניה נעדרה גם מהתחרות ב-2014. בשנת 2015, רשות השידור הודיעה כי הם יחזרו לתחרות. אלבניה שלחה את הזמרת מישלה ראפו עם השיר "Dambaje" וזכתה במקום החמישי עם 93 נקודות, ההישג הגבוה ביותר אליו אלבניה הגיעה בתחרות. אלבניה פרשה מאירוויזיון הילדים 2020 עקב מגפת הקורונה, אך חזרה לתחרות ב-2021 ומאז משתתפת באופן סדיר. שורה בצהוב מסמלת ניצחון של המתמודדת באותה תחרות שורה באפור מסמלת תחרות בה המתמודדת הגיעה למקום השני שורה בחום מסמלת תחרות בה המתמודדת הגיעה למקום השלישי שורה באדום מסמלת תחרות בה המתמודדת דורגה במקום האחרון שורה בירוק-זית מסמלת תחרות ממנה המתמודדת פרשה או שלא השתתפה לאחר שכבר נבחר שיר אלבניה באירוויזיון אלבניה באירוויזיון לרוקדים צעירים אלבניה באירוויזיון למוזיקאים צעירים אתר האינטרנט הרשמי של אלבניה באירוויזיון הילדים (באנגלית) Granger, Anthony (14 באוגוסט 2012). "Albania debut in Amsterdam". eurovoix.com. Eurovoix. נבדק ב-24 באוגוסט 2016. {{cite web}}: (עזרה) Escudero, Victor M. (4 באוקטובר 2012). "Tonight: Albania picks their first ever Junior entry!". junioreurovision.tv. European Broadcasting Union. נבדק ב-24 באוגוסט 2016. {{cite web}}: (עזרה) Siim, Jarmo (10 באוקטובר 2012). "Igzadora Gjeta going for Albania". junioreurovision.tv. European Broadcasting Union. נבדק ב-24 באוגוסט 2016. {{cite web}}: (עזרה) "Junior Eurovision Song Contest 2012 Scoreboard". junioreurovision.tv. European Broadcasting Union. 1 בדצמבר 2012. נבדק ב-24 באוגוסט 2016. {{cite news}}: (עזרה) Nuhiu, Rinor (27 בספטמבר 2013). "Albania RTSH withdraws from Junior Eurovision". escchat.com. ESC Chat. אורכב מ-המקור ב-21 בדצמבר 2016. נבדק ב-24 באוגוסט 2016. {{cite web}}: (עזרה) "Junior Eurovision Song Contest 2014 Participants". junioreurovision.tv. European Broadcasting Union. 15 בנובמבר 2015. נבדק ב-24 באוגוסט 2016. {{cite news}}: (עזרה) Granger, Anthony (13 במרץ 2015). "Albania: Return To Junior Eurovision". Eurovoix. נבדק ב-13 במרץ 2015. {{cite web}}: (עזרה) Ko, Anthony (28 במאי 2015). "Mishela Rapo will represent Albania at JESC 2015 in Bulgaria". Wiwibloggs. נבדק ב-28 במאי 2015. {{cite web}}: (עזרה) "Junior Eurovision Song Contest 2015 Scoreboard". junioreurovision.tv. European Broadcasting Union. 21 בנובמבר 2015. נבדק ב-24 באוגוסט 2016. {{cite news}}: (עזרה)
אזור סחר מיוחד

אזור סחר מיוחד (באנגלית: special economic zone) הוא אזור שבתוכו חוקי המסחר שונים משאר חוקי המסחר במדינה בה נמצא האזור. במרבית המקרים אזורים אלה, שחלקם הם אזורי תעשייה, נמצאים בגבולות המדינה המארחת אותם, ומטרתם היא יצירת מקומות עבודה חדשים, השקעה במסחר וניהול יעיל יותר. על מנת לעודד עסקים להקים בית עסק באזור תעשייה שכזה, מעניקות הרשויות הטבות מס, מחוקקות תקנות השקעה מיוחדות ועוד. הקמת אזורי סחר מיוחדים על ידי המדינה המארחת, לעיתים מונעת מהרצון של אותה מדינה למשוך השקעות חוץ ישירות, אחד היתרונות הבולטים בכך היא שחברה שנמצאת באזור סחר מיוחד יכולה לייצר ולסחור בסחורות במחיר נמוך יותר מאזורים אחרים, ובכך להגדיל את היצע התחרות ברחבי העולם, עם זאת הרבה מדינות ספגו ביקורת על ניהול אזורי סחר מיוחדים, בטענה כי אזורים אלו לא שונים בהרבה ממחנות עבודה, וזאת לאור העובדה שבחלק לא קטן מהאזורים נשללות מהעובדים בה זכויות עובדים בסיסיות. ההגדרה של אזורי סחר מיוחדים נקבעת באופן אינדיבידואלי על ידי כל אחת מהמדינות בהן קיימים אזורים כאלו, על פי דו"ח מ-2008 של הבנק העולמי אזור סחר מיוחד מודרני כולל בדרך כלל "אזור מאובטח, מנוהל באופן יעיל וגם כולל מכס נפרד עם הטבות "דיוטי פרי". אזורי סחר מיוחדים מודרניים הופיעו כבר בסוף שנות החמישים של המאה ה-20, אזור הסחר המיוחד הראשון היה בנמל התעופה שאנון שבאירלנד. החל משנות השבעים של אותה מאה החלו לקום בזה אחר זה אזורי סחר מיוחדים, אזור הסחר הראשון בסין העממית נפתח ב-1979 על ידי דנג שיאופינג, האזור שכן בשנג'ן. באותו אזור התעשייה עודדו הרשויות הסיניות השקעות זרות ובמקביל האיצו את התיעוש באזור. מדיה וקבצים בנושא אזור סחר מיוחד בוויקישיתוף אקונומיסט, מרואנדה עד סין: אזורים כלכליים מיוחדים עם כלכלה בעייתית, באתר TheMarker‏, 29 באפריל 2015 Watson, Peggy (July 23, 2012). "Sackings expose the harsh reality of Poland's junk jobs". The Guardian. "Zone Definition", Special Economic Zone: Performance, Lessons Learned, and Implication for Zone Development, Washington DC: World Bank, 2008, pp. 9–11 "Political priority, economic gamble". The Economist. April 4, 2015
הואריונג

הואריונג (בקוריאנית: 회령시), עיר השוכנת בחלקה הצפוני של קוריאה הצפונית על נהר טומן במחוז צפון האמגיונג. בעיר כ-100,000 תושבים. ענפי התעשייה העיקריים של העיר הם מכונות כרייה ותעשיית נייר. מרחק מה מן העיר נמצא אחד ממחנות הכפייה הידועים לשמצה לאסירים פוליטיים - "מחנה 22". מדיה וקבצים בנושא הואריונג בוויקישיתוף ערך זה הוא קצרמר בנושא קוריאה הצפונית ובנושא יישובים באסיה. אתם מוזמנים לתרום לוויקיפדיה ולהרחיב אותו.
ראיין חראפנברך

ראיין ג'ירו חראפנברך (בהולנדית: Ryan Jiro Gravenberch, נולד ב-16 במאי 2002) הוא כדורגלן הולנדי-סורינאמי, המשחק בליברפול ובנבחרת הולנד בעמדת הקישור. חראפנברך הצטרף לאקדמיית הנוער של אייאקס ב-2010, ופלס את דרכו למעלה דרך הקבוצות הצעירות. ב-7 ביוני 2018, הוא קיבל את "Abdelhak Nouri Trofee" הראשון אי פעם, המכיר בכישרון הטוב ביותר באקדמיית אייאקס. הוא חתם על החוזה המקצועי הראשון שלו עם אייאקס באותו יום עד 2023. ב-23 בספטמבר 2018, ערך חראפנברך את הופעת הבכורה שלו במדי אייאקס בהפסד 0–3 לפ.ס.וו. איינדהובן חראפנברך הפך לשחקן אייאקס הצעיר ביותר ששיחק אי פעם בליגה ההולנדית, כשעשה זאת בגיל 16 שנים ו-130 ימים, ושבר שיא של 16 שנים ו-242 ימים שקבע אז קלרנס סיידורף. ב-22 בדצמבר 2019 כבש שער בכורה בליגה ההולנדית, בניצחון 1–6 על דן האג. ב-25 בנובמבר 2020, חראפנברך הבקיע את שערו הראשון בליגת האלופות בניצחון 1–3 על מיטיולן. ב-18 באפריל 2021 כבש את השער הראשון בניצחון 1–2 של אייאקס ויטסה ארנהם בגמר הגביע ההולנדי. ב-13 ביוני 2022 חתם בבאיירן מינכן מהבונדסליגה תמורת 18.5 מיליון אירו. ב-5 באוגוסט ערך הופעת בכורה בקבוצה, בניצחון 1–6 על איינטרכט פרנקפורט. ב-1 בספטמבר 2023 חתם בליברפול תמורת 40 מיליון אירו. חראפנברך זומן לנבחרת הולנד בנובמבר 2020.הוא ערך את הופעת הבכורה שלו ב-24 במרץ 2021 במסגרת מוקדמות גביע העולם נגד טורקיה. ב-6 ביוני 2021 הוא גם כבש שער בכורה במשחק ידידות מול גאורגיה אותו ניצחה הולנד 0–3. נכלל בסגל נבחרת הולנד לטורניר יורו 2024. אייאקס ליגת העל ההולנדית: 2018/2019, 2020/2021, 2021/2022 הגביע ההולנדי: 2018/19, 2020/2021 באיירן מינכן הסופר קאפ הגרמני: 2022 אליפות גרמניה: 2022/2023 ליברפול גביע הליגה האנגלית: 2023/2024 נבחרת הנוער של הולנד (עד גיל 17) אליפות אירופה עד גיל 17 של אופ"א : 2018 כישרון העתיד של אייאקס (פרס עבדלהאק נורי) : 2018 מדיה וקבצים בנושא ראיין חראפנברך בוויקישיתוף ראיין חראפנברך, ברשת החברתית פייסבוק ראיין חראפנברך, ברשת החברתית אינסטגרם ראיין חראפנברך, באתר Transfermarkt ראיין חראפנברך, באתר Fussballdaten.de (בגרמנית) ראיין חראפנברך, באתר Soccerway ראיין חראפנברך, באתר BDFutbol ראיין חראפנברך, באתר WorldFootball.net ראיין חראפנברך, באתר National Football Teams ראיין חראפנברך, באתר FootballDatabase.eu ראיין חראפנברך, באתר ESPN פרופיל באתר UEFA פרופיל באתר Transfermarkt פרופיל באתר Goal פרופיל באתר Soccerway Ajax renames talent award after Abdelhak Nouri | NL Times, nltimes.nl (באנגלית) "PSV vs. Ajax - 23 September 2018 - Soccerway". Soccerway. "Cookies op gelderlander.nl - gelderlander.nl". www.gelderlander.nl. "Ajax 3–1 Midtjylland". UEFA. 25 בנובמבר 2020. {{cite web}}: (עזרה) "Netherlands 3-1 Bosnia & Herzegovina". BBC. נבדק ב-16 בנובמבר 2020. {{cite news}}: (עזרה) Dit zijn de 26 spelers van bondscoach Ronald Koeman voor EURO 2024 באתר התאחדות הכדורגל ההולנדית המלכותית, 29 במאי 2024 (בהולנדית) "Ajax vernoemt talentenprijs naar Abdelhak Nouri". Ajax.nl.
רכס אימאון

רכס אימאון (באנגלית: Imeon Range; בבולגרית: Хребет Имеон) הוא רכס הרים גדול, המהווה את כל מרכזו של האי סמית', באיי שטלנד הדרומיים, שבסמוך לאנטארקטיקה. אורכו של הרכס 30 קילומטרים והוא משתרע בכיוון דרום-מערב - צפון-מזרח, בין כף ג'יימס לכף סמית'. רוחבו של הרכס 6.8 קילומטרים. שיא גובהו של הרכס 2,105 מטרים מעל פני הים (בפסגת פוסטר - הפסגה הדרומית של הר פוסטר - להר פוסטר שתי פסגות). רכס זה הוא הרכס הגבוה ביותר באיי שטלנד הדרומיים. הפסגות העיקריות האחרות ברכס הן (לפי גובהן מעל פני הים): פסגת אבלוגי (2,090 מטרים) פסגת אנטים (2,080 מטרים) הר פסגה (1,860 מטרים) פסגת סלבייקוב (1,760 מטרים) פסגת נאופיט (1,750 מטרים) פסגת ריגס (1,690 מטרים) פסגת דרינוב (1,630 מטרים) הר כריסטי (1,280 מטרים) האי מופה לראשונה (באופן גס) על ידי צידי כלבי ים בשנות ה-20 של המאה ה-19. האי מופה בשנית על ידי רב החובל הנרי פוסטר, שהיה מפקד אה"מ צ'נטיקליר (HMS Chanticleer), אשר חקר את איי שטלנד הדרומיים בשנת 1829, ומיפה את הרכס ב-7 בינואר 1929. הרכס מופה על ידי סוקרים בולגריים בשנת 2009. הרכס נקרא על שם רכס אימאון (שנקרא כיום הרי פמיר - בהרי הינדו קוש והרי טיאן שאן). אזור זה נחשב למוצאו ולמולדתו העתיקה של העם הבולגרי. הטיפוס הראשון לפסגת הר פוסטר בוצע על ידי גרג לנדרת' (Greg Landreth), ב-29 בינואר 1996. לנדרת' וצוותו החלו לטפס ב-27 בינואר והגיעו לפסגה לאחר 27 שעות של טיפוס רצוף. הגאזט האנטארקטי הבולגרי(בבולגרית) רכס אימאון באתר הגאזט האנטארקטי של ממשלת אוסטרליה רכס אימאון באתר הגאזט האנטארקטי המשווה SCAR של ממשלת אוסטרליה תצלום לוויין של אזור הרכס, תוך סימון אתרים נוספים באזור באתר copernix מפת אזור רכס אימאון מחשבון מרחקים - המרחק מרכס אימאון לאתרים סמוכים נתוני זריחת/שקיעת שמש/ירח עדכניים ברכס אימאון מזג אוויר נוכחי מעודכן ברכס אימאון תחזית מזג אוויר עדכנית ארוכת טווח עבור רכס אימאון נתוני מזג אוויר היסטוריים עבור רכס אימאון סטטיסטיקות מזג אוויר עבור רכס אימאון גאזט השמות האנטארקטיים הרשמי של בולגריה מידע גאוגרפי והיסטורי הגאזט האנטארקטי הבולגרי מידע היסטורי על מיפוי האי תיאור הטיפוס הראשון לפסגת ההר שמות אנשי הצוות שטיפסו על ההר
נאג'דובוש

נאג'דובוש (בהונגרית: Nagydobos) הוא כפר במחוז סבולץ'-סטמאר-ברג שבצפון מזרח הונגריה. יהודים התיישבו בנאג'דובוש במחצית הראשונה של המאה ה-19 ורובם עסקו במסחר זעיר. בשנת 1830 הוקם בית כנסת והתנהלה במקום קהילה עצמאית ובשנת 1885 הסתפחה לקהילת מאטסלקה. הקהילה הפעילה בית קברות יהודי שקיים עד היום. על פי הרשום במפקד קהילות הונגריה רב המקום היה הרב דוד יונגרייז שהיה אב בית הדין בנירמגייש. באפריל 1944 נאספו יהודי העיירה ונכלאו בבית הכנסת שם הוחזקו במשך שלושה ימים ללא מזון ומשם הועברו לגטו מאטסלקה עם עוד 18,000 יהודי המחוז. בסוף מאי 1944 שולחו למחנה ההשמדה אושוויץ. אחרי השואה לא שבו יהודים לנאג'דובוש. פנקס הקהילות הונגריה, עמוד 367-368 נאג'-דובוש, בתוך: שלמה שפיצר, קהילות הונגריה: הקהילות החרדיות בהונגריה - תש"ד, ירושלים: מכון ירושלים, תשס"ט, עמוד 241. (נתוני האוכלוסין בספר מבוססים על מפקד קהילות הונגריה של המועצה המרכזית של יהודי הונגריה שנערך בפקודת שלטונות הכיבוש הנאצי באביב 1944) מדיה וקבצים בנושא נאג'דובוש בוויקישיתוף אתר האינטרנט הרשמי של נאג'דובוש (בהונגרית) "נאג'דובוש", באתר JewishGen (באנגלית) קהילת נאג'דובוש, באתר "אנו – מוזיאון העם היהודי" נתוני הכפר באתר הלמ"ס ההונגרי בית הקברות היהודי בנאג'דובוש תיעוד יהודים מנאג'דובוש שנרצחו בשואה באתר יד ושם מפקדי האוכלוסין של יהודי הונגריה, 1993
יהושע קמפינסקי

יהושוע דוד קמפינסקי (נולד בז' באדר א' ה'תשי"א, 13 בפברואר 1951) הוא איש חינוך, רב, מלחין ובעל תפילה. נודע בשל קולו, ואף הוגדר בילדותו כילד פלא. קמפינסקי ניהל בין השנים 1995–2020 את אולפנת הרא"ה ברמת גן, ולפני זה היה מורה וסגן המנהל. נולד בתל אביב לנתן והניה קמפינסקי, בכור מבן 4 אחים, ולמד בבי"ס ממ"ד מוריה בעיר. כשגדל למד במדרשית נעם בפרדס חנה, ולאחר מכן למד בישיבת כרם ביבנה. בילדותו, לקח אותו אביו למקהלת ילדים אצל הזמר והיוצר דוד ורדיגר. במהלך האימונים במקהלה, הוגדר קמפינסקי כילד פלא, והחל לשיר באירועים ובכנסים. קמפינסקי הוקלט שר שירים רבים. בשנת 1964 יצא תקליט משיריו בהפקת הד ארצי. התגייס בשנת 1969 לצה"ל, ושירת בחיל הנדסה קרבית. בשנת 1973 נישא לפנינה, והתגורר בתחילה בתל אביב. לאחר מספר שנים עברו להתגורר בבני ברק. במהלך מלחמת לבנון הראשונה גויס קמפינסקי למילואים, ונלחם בדרום לבנון. בשלהי שנות ה-80, הצטרף קמפינסקי לאולפנת הרא"ה ברמת גן, ושימש שם מורה וסגן המנהל. בשנת 1995 מונה למנהל האולפנה, ושימש בתפקיד זה עד 2020. קמפינסקי נחשב לחסיד מודז'יץ ומקורב לאדמור חיים שאול טאוב. גם נחשב מקורב לאדמו"ר מבוהוש. משנת 1979 עד 2020 נהג קמפינסקי לטוס לעיר מינכן שבגרמניה לימים הנוראים, והיה שם חזן בבית הכנסת הגדול. עם התפרצות נגיף קורונה בישראל ובעולם, קמפינסקי הפסיק לטוס לגרמניה. ב-5 ביוני 2019 קיבל קמפינסקי פרס מנהל מצטיין של עיריית רמת גן, ביחד עם עוד שני מורים, ולאחר מכן קיבל פרס איש החינוך המצטיין של עיריית רמת גן. קמפינסקי נשוי לפנינה, בתם של ישראל וציפורה לבנון, ולהם חמישה ילדים. גיסו הוא הרב דוד לבנון, אב"ד בבית הדין הרבני באשקלון. מתגורר בבני ברק. האזינו לשיר של יהושע קמפינסקי באתר סטריאו ומונו צוות אולפנת הרא"ה ברמת גן באתר האולפנה אולפנת הרא"ה ברמת גן באתר האולפנות למנהלים המצטיינים נבחרו מנהל אולפנת הרא"ה הרב יהושע קמפינסקי מודעות אבל, באתר ערוץ 7
DHL תעופה

DHL תעופה (באנגלית: DHL Aviation) היא החטיבה האווירית של חברת השילוח "DHL" (שהיא בעצמה חברת בת של דויטשה פוסט). החטיבה אחראית בחברה על שינוע ושילוח באמצעות תחבורה אווירית, החברה למעשה אינה חברת תעופה אחת, אלא מספר חברות תעופה, שנמצאות תחת בעלות משותפת או בשכירות של חברת DHL. שירות התחבורה האירופי בלייפציג היא החברה האחראית על השילוח של החברה למרבית חלקי יבשת אירופה וכן לחלקים מהמזרח התיכון, מטה החברה יושב בנמל התעופה לייפציג (אנ'), שבגרמניה. החברה מפעילה צי של מטוסי בואינג וכן מספר מטוסי איירבוס. DHL אייר בריטניה היא החברה האחראית על השילוח בבריטניה, מטה החברה יושב בנמל תעופה איסט מידלנדס (אנ') והיא פועלת מאז שנת 2000, החברה מחזיקה בצי של מטוסי בואינג 757 וכן צי של מטוסי בואינג 767. DHL אירו-אקספרס S.A היא החברה האחראית על השילוח של החברה באמריקה המרכזית וכן באמריקה הדרומית. מטה החברה יושב בנמל התעופה הבינלאומי טוקומן שבפנמה. החברה מפעילה צי של מטוסי בואינג 767-300, מטוסי בואינג 757-200 וכן מטוסי בואינג 737-400. החברה משרתת גם מספר יעדים באיים הקריביים ובפלורידה. DHL תעופה מידל איסט היא החברה המטפלת ביעדי המזרח התיכון, מטה החברה נמצא בנמל התעופה הבינלאומי בחריין. החברה מפעילה צי של מטוסי בואינג 767. מדיה וקבצים בנושא DHL תעופה בוויקישיתוף אתר האינטרנט הרשמי של DHL תעופה (באנגלית) "EAT Leipzig Fleet Details and History". www.planespotters.net. נבדק ב-2019-09-17. "DHL Air Fleet Details and History". www.planespotters.net. נבדק ב-2019-09-17. "DHL International Fleet Details and History". www.planespotters.net. נבדק ב-2019-09-17. ערך זה הוא קצרמר בנושא חברות תעופה. אתם מוזמנים לתרום לוויקיפדיה ולהרחיב אותו.
א-ריאן

א-ריאן (בערבית: الريان) היא עיר שנמצאת במחוז א-ריאן, קטר. היא נחשבת כחלק מהמטרופולין של דוחה והיא העיר השנייה בגודלה בקטר אחרי דוחה. העיירה ממוקמת כ-14 ק"מ מבירת קטר, דוחה. הטמפרטורה הממוצעת היא 29 מעלות צלזיוס. החודש הכי חם הוא יוני (38 מעלות צלזיוס), והחודש הקר ביותר הוא ינואר (17 מעלות צלזיוס). כמות המשקעים הממוצעת היא 90 מילימטרים בשנה. חודש נובמבר הוא החודש שיש בו הכי הרבה גשם (20 מ"מ גשם), וחודש יוני הוא החודש שיש בו הכי פחות גשם (1 מ"מ גשם). בלארוס מוהילב, בלארוס (מ־2010) מדיה וקבצים בנושא א-ריאן בוויקישיתוף Qatar: Municipalities, Major Cities & Localities - Population Statistics, Maps, Charts, Weather and Web Information, www.citypopulation.de Ar-Rayyan, Ar-Rayyan (באנגלית) Coordinate Distance Calculator, boulter.com "NASA Earth Observations Data Set Index". NASA. נבדק ב-30 בינואר 2016. {{cite web}}: (עזרה) "NASA Earth Observations: Rainfall (1 month - TRMM)". NASA/Tropical Rainfall Monitoring Mission. נבדק ב-30 בינואר 2016. {{cite web}}: (עזרה) ערך זה הוא קצרמר בנושא קטר ובנושא יישובים במזרח התיכון. אתם מוזמנים לתרום לוויקיפדיה ולהרחיב אותו.